సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
1980 లో తిరిగి సియాటెల్‌లో ఆర్థికాభివృద్ధి ఆరంభం అయింది. 1983 లో సియాటెల్ నగరంలోని చైనా టౌన్‌లో చట్టవిరుద్ధంగా నిర్వహించబడుతున్న గేంబ్లింగ్ క్లబ్‌లో తలెత్తిన కహాలలో 13 మంది హత్యకు గురైన సంఘటన (" వాహ్ మీ మాస్క్రీ " ) నగరాన్ని స్థభింపజేసింది. 1979 లో మైక్రోసాఫ్ట్ " అల్బుక్యూర్క్యూ (న్యూ మెక్సికో) నుండి బెల్లెవ్యూ (వాషింగ్టన్) తరలించబడింది. సియాటెల్ మరియు నగర సరిహద్దు ప్రాంతాలు అమెజాన్.కాం, రియల్ నెట్‌వర్క్, నింటెండో (అమెరికా), మెక్‌కా సెల్యులర్ (ప్రస్తుతం ఎ.ట్.&టి మొబైలిటీ, వాయిస్ స్ట్రీం (ప్రస్తుతం టి.మొబైల్ యు.ఎస్/టి.మొబైల్ మొదలైన సాఫ్ట్ వేర్ సంస్థలు మరియు హార్ట్ స్ట్రీం (తరువాత దీనిని ఫిలిప్స్ కొనుగోలు చేసింది), హార్ట్ టెక్నాలజీస్ (తరువాత దీనిని బోస్టన్ సైంటిఫిక్ సంస్థ కొనుగోలు చేసింది), ఫిస్కో - కంట్రోల్ (తరువాత దీనిని మెడ్‌ట్రానిక్ సంస్థ కొనుగోలు చేసింది), జిమోజెనిటిక్స్, ఐ.సి.ఒ.ఎస్. (తరువాత దీనిని ఎలి లిల్లీ అండ్ కంపెనీ కొనుగోలు చేసింది) మరియు ఇమ్యూనెక్స్ (తరువాత దీనిని అమెజాన్ సంస్థ కొనుగోలు చేసింది) మొదలైన బయోమెడికల్ కార్పొరేషన్ సంస్థలకు నిలయంగా మారింది. ఈ సంస్థల విజయంతో నగరానికి ప్రజలు వరదలా వచ్చిచేరారు. 1900-2000 మద్య సియాటెల్ జనసంఖ్య దాదాపు 50,000 పెరిగింది. ఫలితంగా సియాటెల్ నగర రియల్ ఎస్టేట్ దేశంలో ఖరీదైనదిగా మారింది. 1983లో "స్లీప్‌లెస్ ఇన్ సియాటెల్ " చలనచిత్రం నగరానికి దేశమంతటా గుర్తింపు తీసుకు వచ్చింది. సియాటెల్ నగరంలోని అనేక టెక్నాలజీ కంపెనీలు ఆర్థికంగా పరిపుష్టిగా ఉన్నాయి.